《题紫团山三十六景 山翁崖》
宋代·王寀

仙翁爱山居，留形在东岭。风林度啸声，云壑漾飞影。

华发欲萧萧，青瞳犹耿耿。追踪有名流，回首发深省。

作者简介：（1078—1118）江州德安人，字辅道。王韶子。好学，工词章。登进士第。累官校书郎。好延道流谈炼丹修仙事。为徽宗所召，约某日即内殿致天神，为林灵素所陷，术不验，下大理狱弃市。